STUDIJŲ KOKYBĖS VERTINIMO CENTRO DIREKTORIAUS



ĮSAKYMAS

**DĖL KETINAMŲ VYKDYTI STUDIJŲ PROGRAMŲ VERTINIMO METODIKOS PATVIRTINIMO**

2019 m. d. Nr.

Vilnius

Vadovaudamasis Mokslo ir studijų įstatymo 48 straipsniu, Lietuvos Respublikos švietimo, mokslo ir sporto ministro 2019 m. liepos 17 d. įsakymo Nr. V-835 ,,Dėl studijų išorinio vertinimo ir akreditavimo tvarkos aprašo, vertinamųjų sričių ir rodiklių patvirtinimo“ 2.1 punktu:

1. Tvirtinu Ketinamų vykdyti studijų programų vertinimo metodiką (pridedama).

2. Nustatau, kad šis įsakymas įsigalioja nuo 2019 m. spalio 1 d.

3. Nustatau, kad šiuo įsakymu patvirtintos Ketinamų vykdyti programų vertinimo metodikos 30 punktas įsigalioja nuo 2025 m. sausio 1 d.

4. Nustatau, kad studijų programos, dėl kurių išorinio vertinimo procedūros pradėtos iki šio įsakymo įsigaliojimo baigiamos vertinti pagal Ketinamos vykdyti studijų programos aprašo rengimo, jos išorinio vertinimo ir akreditavimo metodiką, patvirtintą Studijų kokybės vertinimo centro direktoriaus 2011 m. lapkričio 28 d. įsakymu Nr. 1-01-157.

Direktorius almantas ŠERPATAUSKAS

PATVIRTINTA

Studijų kokybės vertinimo centro direktoriaus

2019 m.  d. įsakymu Nr.

**KETINAMų VYKDYTI STUDIJŲ PROGRAMŲ VERTINIMO METODIKa**

**I SKYRIUS**

**BENDROSIOS NUOSTATOS**

1. Ketinamų vykdyti studijų programų vertinimo metodika (toliau – Metodika) nustato reikalavimus ketinamų vykdyti pirmosios pakopos, antrosios pakopos, vientisųjų, bei profesinių (išskyrus rezidentūrą) studijų programų aprašams (toliau – aprašas), kuriuos aukštosios mokyklos, aukštosios mokyklos egzilyje, užsienio aukštųjų mokyklų filialai Lietuvos Respublikoje (toliau – aukštosios mokyklos) teikia Studijų kokybės vertinimo centrui (toliau – Centras), taip pat aukštųjų mokyklų ar filialų paraiškų dėl leidimo vykdyti studijas ir su studijomis susijusią veiklą išoriniam vertinimui atlikti, studijų programų išorinio vertinimo eigą, taip pat prašymo ir kitų dokumentų dėl ketinamų vykdyti studijų krypčių (toliau – krypčių) akreditavimo nagrinėjimo Centre procedūrą, bei apeliacijų dėl Centro priimtų sprendimų dėl studijų programos įvertinimo teikimo tvarką.
2. Metodika parengta vadovaujantis Mokslo ir studijų įstatymu, Studijų išorinio vertinimo ir akreditavimo tvarkos aprašu, vertinamosiomis sritimis ir rodikliais, patvirtintais Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. ISAK-835 (toliau – Aprašas), taip pat Europos aukštojo mokslo kokybės užtikrinimo nuostatomis ir gairėmis.
3. Metodikoje vartojamos sąvokos atitinka Lietuvos Respublikos mokslo ir studijų įstatyme, Apraše bei kituose teisės aktuose, nustatančiuose bendruosius bei specialiuosius reikalavimus studijų programoms, apibrėžtas sąvokas.
4. Studijų programos kūrimą inicijuoja aukštoji mokykla. Studijų programa kuriama įvertinus:

4.1. pagal programą numatomų rengti specialistų poreikį šalyje ar regione, absolventų galimybes įsidarbinti;

4.2. mokslinį ir (ar) profesinį pajėgumą vykdyti numatomos krypties studijas;

4.3. turimus ar ketinamus pasitelkti išteklius (žmonių, materialiuosius ir metodinius) numatytų studijų formų studijoms vykdyti (mokslininkai ir dėstytojai, tinkamai įrengtos auditorijos, meninės kūrybos ir veiklos erdvės, laboratorijos, kompiuteriai su reikiama programine įranga, mokslinės ir profesinės periodikos, naujos literatūros ir (ar) meno kūrinių fondai, atitinkama komunikacijų įranga ir kt.);

1. Studijų programa rengiama laikantis bendrųjų ir specialiųjų (studijų krypties arba studijų krypčių grupės aprašų) reikalavimų studijų programoms bei kitų teisės aktų nuostatų.

**II skyrius**

**REIKALAVIMAI PATEIKIAMIEMS DOKUMENTAMS**

1. Aukštoji mokykla, siekianti, kad studijų programa būtų išoriškai įvertinta, o kryptis akredituota, Centrui turi pateikti Aprašo 34 punkte numatytus dokumentus:

6.1. prašymą vertinti programą (jeigu aukštoji mokykla nevykdo akredituotų tos krypties studijų, kartu pateikiamas ir prašymas akredituoti tos krypties studijas). Atskiras prašymas dėl studijų programos vertinimo neteikiamas, jeigu ketinamos vykdyti studijų programos aprašas teikiamas kartu su paraiška gauti leidimą vykdyti studijas ir su studijomis susijusią veiklą;

6.2. programos aprašą, parengtą pagal reikalavimus, nurodytus Metodikos 7 punkte. Kai ketinamą vykdyti studijų programą teikia filialas, programos aprašo priedai turi atitikti Metodikos 7.4.1, 7.4.2 ir 7.4.4 papunkčiuose nurodytus reikalavimus. Kaip papildomas priedas prie programos aprašo turi būti pateikti dokumentai, liudijantys apie programos įvertinimą ir (arba) akreditavimą pagal šalies, kurios švietimo sistemai priklauso filialas, vertinimo ir (arba) akreditavimo tvarką. Kartu su programos aprašu turi būti pateikiami šie dokumentai:

6.2.1. įgaliotos institucijos pritarimas dėl numatomos teikti profesinės kvalifikacijos (jeigu ji bus teikiama);

6.2.2. Lietuvos Respublikos sveikatos apsaugos ministerijos pritarimas, jeigu teikiama sveikatos mokslų studijų krypčių grupei priskiriama studijų programa.

1. Programos aprašą sudaro:

7.1. antraštinis puslapis, kuriame nurodoma programą teikiančios aukštosios mokyklos pavadinimas, studijų programos pavadinimas su prierašu, rodančiu, kad tai yra ketinama vykdyti studijų programa, aukštosios mokyklos vadovo ir studijų programos aprašo rengimo grupės vadovo pareigos, parašas (gali būti pasirašyta kvalifikuotu elektroniniu parašu), pedagoginis vardas ir (ar) mokslo laipsnis, vardas, pavardė, aprašo parengimo metai ir mėnuo);

7.2. antrasis antraštinis puslapis, kuriame nurodoma programos pavadinimas, studijų rūšis (koleginės, universitetinės), pakopa (pirmoji, antroji) arba tipas (jei teikiama vientisųjų studijų programa), studijų forma (nuolatinė, ištęstinė) ir trukmė metais, programos apimtis kreditais, kalba, kuria programa bus vykdoma, suteikiama kvalifikacija. Antrojo antraštinio puslapio apačioje pateikiami duomenys apie programos aprašą rengusius asmenis: pedagoginį vardą, mokslo laipsnį, vardą, pavardę, pareigas aukštojoje mokykloje, telefonus (darbo, mobilųjį) ir elektroninio pašto adresą, kurie bus reikalingi organizuojant ekspertų vizitą į aukštąją mokyklą arba aiškinantis su programa susijusius klausimus;

7.3. programos aprašymas, kurio sudėtinės dalys turi atitikti Aprašo 2 priede ir Metodikos 1 priede išvardintas vertinamąsias sritis. Programos aprašyme pateikiama šių sudėtinių dalių analizė pagal Aprašo 2 priede ir Metodikos 1 priede nustatytus rodiklius bei analizuojamus duomenis ir informaciją.

7.4. programos aprašo priedai:

7.4.1. studijų dalykų (modulių) (įskaitant praktikas ir baigiamąjį darbą) aprašai. Aprašai pateikiami pagal aukštosios mokyklos nustatytą formą, nurodant šią būtiną informaciją: dalyko (modulio) pavadinimas, studijų dalyko (modulio) apimtis kreditais ir valandomis (nurodant kontaktinio, išskiriant konsultacijas, ir savarankiško darbo apimtį valandomis), tikslai, programos studijų rezultatų, studijų dalyko (modulio) rezultatų, studijų metodų ir studentų pasiekimų vertinimo metodų sąsajos, vertinimo kriterijai, studijų dalyko (modulio) turinys, pagrindinė literatūra;

7.4.2. numatomų dėstytojų gyvenimo aprašymai. Dėstytojo gyvenimo aprašyme turi būti ši informacija: dėstytojo vardas ir pavardė, įgytas išsilavinimas, darbovietės (nurodant pareigas ir darbo pobūdį), reikšmingiausi moksliniai (meniniai), metodiniai darbai, susiję su studijų programos kryptimi, parengti per paskutinius 7 metus, užsienio kalbų mokėjimo lygis. Dėstytojų gyvenimo aprašymai programos aprašo priede pateikiami abėcėlės tvarka (pagal pavardes);

7.4.3. Studijų, mokymo programų ir kvalifikacijų registro objektų registravimo tvarkos apraše, patvirtintame Lietuvos Respublikos švietimo ir mokslo ministro įsakymu, nurodyti duomenys, kurių reikia programai įregistruoti Studijų, mokymo programų ir kvalifikacijų registre (toliau – Registras);

7.4.4. visų aukštųjų mokyklų partnerių pasirašytos jungtinės studijų programos vykdymo sutarties kopija su vertinimu į lietuvių kalbą, jei teikiama jungtinė studijų programa.

1. Kai aukštoji mokykla ketina pradėti vykdyti įregistruotą akredituotos krypties programą kitos savivaldybės teritorijoje (išskyrus atvejus, kai yra to paties pavadinimo miesto ir rajono savivaldybės) esančiame padalinyje, ji Centrui turi pateikti prašymą vertinti studijas kitos savivaldybės teritorijoje esančiame padalinyje bei programos aprašą. Programos aprašas turi atitikti Metodikos 7.1. ir 7.2. papunkčiuose nurodytus reikalavimus. Programos aprašymo sudėtinės dalys turi atitikti Aprašo 46 punkte nurodytas vertinamąsias sritis. Programos apraše pateikiama šių sudėtinių dalių analizė pagal Metodikos 1 priede nustatytus rodiklius bei analizuojamus duomenis ir informaciją. Programos aprašo priedai turi atitikti Metodikos 7.4.2 punkte nurodytus reikalavimus.
2. Aukštoji mokykla, kurios ketinamos vykdyti studijų programos vertinimą atliko kita aukštojo mokslo kokybės vertinimo agentūra, įtraukta į Europos aukštojo mokslo kokybės užtikrinimo agentūrų registrą arba tarpvalstybinėse sutartyse nurodyta agentūra (toliau – Agentūra), kartu su prašymu dėl studijų programos įregistravimo (ir krypties akreditavimo, jeigu aukštoji mokykla nevykdo akredituotų tos krypties studijų), Centrui pateikia dokumentus, nurodytus Aprašo 41 punkte.
3. Aukštoji mokykla Centrui dokumentus lietuvių kalba pateikia elektronine forma kvalifikuotu elektroniniu parašu pasirašytus elektroniniu paštu adresu kokybe@skvc.lt arba per E. pristatymo informacinę sistemą, arba kompiuterinėje laikmenoje. Programos aprašo elektroninė forma pateikiama „doc“, „docx“ arba „pdf“ formatu. Informacija apie programą, kurios reikia programai įregistruoti Registre, pateikiama tik „doc“ arba „docx“ formatu. Kiekvienas programos aprašo priedas elektroninėje versijoje pateikiamas atskiru dokumentu.

**III SKYRIUS**

**ketinamos vykdyti studijų programos IŠORINIO VERTINIMO EIGA**

1. Dėl ketinamos vykdyti studijų programos išorinio vertinimo į Centrą kreipiasi:
   1. aukštoji mokykla, kurios krypties studijos nėra akredituotos vadovaujantis Aprašo 19.1 papunkčiu;
   2. aukštoji mokykla, kuri nevykdo tos krypties, kuriai priskiriama ketinama vykdyti studijų programa;
   3. užsienio aukštosios mokyklos filialas Lietuvos Respublikoje.
2. Centras, gavęs prašymą vertinti programą, nustato:
   1. ar pateikti visi Aprašo 34 punkte nurodyti dokumentai ir ar jie įforminti Metodikos II skyriuje nustatyta tvarka;
   2. jei vertinimui pateikta jungtinė studijų programa, ar visi programą vykdysiantys partneriai turi teisę vykdyti tos pačios pakopos ir rūšies studijas bei suteikti atitinkamą kvalifikacinį laipsnį.
3. Tuo atveju, jei Centras nustato, kad pateikti ne visi Aprašo 34 punkte nurodyti dokumentai ir (arba) pateikti dokumentai neatitinka Metodikos 6 ir 7 punktuose nustatytų reikalavimų ir turi esminių trūkumų, trukdančių pradėti išorinio vertinimo procesą, prašymo nagrinėjimo terminas sustabdomas, iki nustatyti trūkumai bus ištaisyti. Apie nustatytus trūkumus bei proceso sustabdymą Centras informuoja aukštąją mokyklą.
4. Aukštoji mokykla ištaisyti nustatytus trūkumus gali ne vėliau kaip per 10 darbo dienų nuo sprendimo dėl konstatuotų trūkumų (jei ketinama vykdyti studijų programa buvo pateikta kartu su paraiškos gauti leidimą vykdyti studijas ir su studijomis susijusią veiklą dokumentais – per 5 darbo dienas) bei procedūros sustabdymo gavimo dienos. Jei per šį terminą aukštoji mokykla Centro nustatytų trūkumų neištaiso, Centras nutraukia prašymo nagrinėjimo procedūrą ir apie tai informuoja aukštąją mokyklą.
5. Programa išoriškai vertinama pagal Aprašo 2 priede nustatytas vertinamąsias sritis ir rodiklius bei Metodikos 1 priede nustatytus analizuojamus duomenis ir informaciją.
6. Išoriniam programos vertinimui atlikti ekspertai atrenkami Ekspertų atrankos aprašo, patvirtinto Centro direktoriaus įsakymu, nustatyta tvarka.
7. Centras aukštąją mokyklą apie ekspertų grupės sudėtį informuoja elektroniniu paštu. Aukštoji mokykla per 5 darbo dienas nuo pranešimo apie numatomą ekspertų grupės sudėtį gavimo dienos (jei ketinama vykdyti studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – ne vėliau kaip prieš 10 darbo dienų iki nustatytos vizito į aukštąją mokyklą ar filialą dienos) gali argumentuotai prašyti pakeisti numatomos ekspertų grupės narį (-ius).
8. Centras gautas pastabas dėl ekspertų grupės sudėties svarsto nuolat veikiančioje komisijoje, sudarytoje Centro direktoriaus įsakymu, ir apie priimtą sprendimą informuoja aukštąją mokyklą. Tuo atveju, jei per Metodikos 17 punkte nustatytą terminą aukštoji mokykla nepateikė argumentuoto prašymo dėl ekspertų grupės sudėties keitimo, laikoma, kad aukštoji mokykla ekspertų grupės sudėčiai pritarė.
9. Ekspertų darbo organizavimo principai ir tvarka, nustatyta Ekspertų darbo organizavimo apraše, patvirtintame Centro direktoriaus įsakymu.
10. Ekspertai, išnagrinėję programos apraše pateiktą informaciją taip pat kitą viešai skelbiamą informaciją, parengia pirmines išvadas, nustato vertinimo sritis ir klausimus, kuriems reikia skirti ypatingą dėmesį vizito metu.
11. Ekspertų grupės vizito į aukštąją mokyklą trukmė – 1–2 dienos.
12. Vizitas į aukštąją mokyklą vyksta pagal Centro parengtą bei su ekspertais ir aukštąja mokykla suderintą darbotvarkę.
13. Aukštoji mokykla pagal galimybes sudaro sąlygas visiems pageidaujantiems bendruomenės nariams susitikti su ekspertų grupe viešai skelbdama informaciją apie vizitą.
14. Vizito metu vyksta susitikimai su aukštosios mokyklos ar jos padalinio administracija, programos aprašo rengėjais, programoje numatomais dėstyti dėstytojais, darbdaviais ar kitais socialiniai partneriais, kurie suinteresuoti pagal programą numatomais rengti specialistais, taip pat ekspertai apžiūri programos įgyvendinimui numatomą materialiąją bazę.
15. Ekspertų grupė parengia išvadų projektą ir pateikia jį Centrui ne vėliau kaip per 1 mėnesį (jei ketinama vykdyti studijų programa buvo pateikta su paraiška gauti leidimą vykdyti studijas ir su studijomis susijusią veiklą – 14 dienų) nuo vizito į aukštąją mokyklą pabaigos.
16. Teikdami išvadų projektą Centrui, ekspertai pateikia vieną iš šių siūlymų:
    1. programą vertinti teigiamai. Programa vertinama teigiamai tada, kai ekspertai nepateikė pastabų arba pateiktos pastabos nėra esminės. Programa taip pat vertinama teigiamai, jei aukštoji mokykla programą pataisė pagal ekspertų rekomendacijas per terminą, nustatytą Metodikos 25 punkte.
    2. programą rekomenduoti pataisyti. Programą rekomenduojama taisyti tada, kai yra programos trūkumų, kuriuos būtina pašalinti ir trūkumai yra nesudėtingai pašalinami iš esmės nekeičiant studijų programos.
    3. programą vertinti neigiamai. Programa vertinama neigiamai tada, kai yra esminės ir ekspertų išsamiai pagrįstos priežastys, susietos su Aprašo 2 priede ir Metodikos 1 priede nurodytais rodikliais bei analizuojamais duomenimis ir informacija. Programa taip pat vertinama neigiamai, jeigu aukštoji mokykla per terminą, nustatytą Metodikos 25 punkte, programos nepataisė.
17. Centras išvadų projektą elektroniniu paštu išsiunčia aukštajai mokyklai, kuri per 10 darbo dienų (jei ketinama vykdyti studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 5 darbo dienas) nuo išvadų projekto išsiuntimo dienos gali pateikti pastabas dėl išvadų projekte, aukštosios mokyklos nuomone, esančių faktinių klaidų ar jomis grindžiamų vertinimų. Jei išvadų projekte buvo pateiktas Metodikos 26.2 punkte nustatytas siūlymas programą pataisyti, aukštoji mokykla per 10 darbo dienų (jei ketinama vykdyti studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 5 darbo dienas) nuo išvadų projekto išsiuntimo dienos gali atlikti ekspertų nurodytus programos taisymus bei elektroniniu paštu pateikti Centrui tai pagrindžiančius dokumentus.
18. Centras persiunčia aukštosios mokyklos pastabas dėl išvadų projekte, aukštosios mokyklos nuomone, esančių faktinių klaidų ar jomis grindžiamų vertinimų ir (ar) ekspertų nurodytų programos trūkumų ištaisymą pagrindžiančius dokumentus programą vertinusiai ekspertų grupei.
19. Ekspertai, išnagrinėję aukštosios mokyklos pastabas dėl išvadų projekte, aukštosios mokyklos nuomone, esančių faktinių klaidų ar jomis grindžiamų vertinimų ir (ar) ekspertų nurodytų programos trūkumų ištaisymą pagrindžiančius dokumentus per 10 darbo dienų (jei ketinama vykdyti studijų programa yra pateikta kartu su paraiška gauti leidimą vykdyti studijas ir su studijomis susijusią veiklą – per 7 dienas) parengia ir pateikia galutines programos vertinimo išvadas Centrui. Kiekviena programos vertinimo sritis įvertinama pagal Aprašo 3 priede nustatytą įvertinimo skalę.
20. Vertinimo išvados nagrinėjamos Studijų vertinimo komisijoje, veikiančioje Studijų vertinimo komisijos nuostatų, patvirtintų Centro direktoriaus įsakymu, nustatyta tvarka.
21. Vadovaudamasis ekspertų išvadomis ir atsižvelgdamas į Studijų vertinimo komisijos siūlymą, Centras Aprašo 37 punkte nustatyta tvarka priima sprendimą dėl programos įvertinimo. Kartu su šiuo sprendimu Centras aukštajai mokyklai elektroniniu paštu arba paštu pateikia vertinimo išvadų nuorašą arba išvadų kopiją. Priėmęs sprendimą dėl filialo programos išorinio įvertinimo, Centras apie priimtą sprendimą informuoja filialą bei Lietuvos Respublikos švietimo, mokslo ir sporto ministeriją.
22. Kai magistrantūros studijų programa (kryptis) gali būti įregistruota vadovaujantis Aprašo 31 punktu (įskaitant ir jungtinę studijų programą), visų pirma, Centras nustato, ar ketinama vykdyti studijų kryptis aukštojoje mokykloje atitinka Aprašo 52 punkte nustatytą slenkstinį rodiklį. Dviejų krypčių magistrantūros studijų programos vertinimo atveju nustatoma, ar ketinama vykdyti magistrantūros studijų programa atitinka slenkstinį rodiklį abiejose studijų kryptyse.
23. Centras siunčia teigiamai įvertintos ketinamos vykdyti studijų programos duomenis įregistravimui Registre.
24. Pradėjus vykdyti ketinamą vykdyti studijų programą, pradedama vykdyti paskesnė veikla. Paskesnė veikla vykdoma pagal Apraše ir Išorinio studijų krypčių vertinimo metodikoje, patvirtintoje Centro direktoriaus įsakymu, nustatytus reikalavimus.

**IV SKYRIUS**

**sprendimo DĖL Studijų krypties akreditavimo priėmimas**

1. Į Centrą dėl studijų krypties akreditavimo kreipiasi aukštoji mokykla, kurios ketinamos vykdyti studijų programos išorinį vertinimą atliko Centras Metodikos nustatyta tvarka arba Agentūra atlikusi studijų programos vertinimą, kaip tai nustatyta Aprašo 31 punkte.
2. Atskiro aukštosios mokyklos kreipimosi dėl studijų krypties akreditavimo nereikia atvejais, kuomet Centras atliko studijų programos, pateiktos kartu su paraiška gauti leidimą vykdyti studijas ir su studijomis susijusią veiklą, vertinimą, jei atlikus paraiškos dokumentų vertinimą, aukštajai mokyklai buvo išduotas leidimas vykdyti studijas ir su studijomis susijusią veiklą.
3. Centras Aprašo 38 punkte nustatyta tvarka priima sprendimą dėl studijų krypties akreditavimo vadovaudamasis įsigaliojusiu sprendimu dėl ketinamos vykdyti studijų programos įvertinimo arba gautomis Agentūros vertinimo išvadomis. Sprendimas dėl studijų krypties akreditavimo priimamas gavus iš Registro programai suteiktą valstybinį kodą. Sprendimas dėl ketinamos vykdyti studijų krypties, kuri buvo pateikta kartu su paraiška gauti leidimą vykdyti studijas ir su studijomis susijusią veiklą, akreditavimo priimamas per 10 darbo dienų nuo leidimo vykdyti studijas ir su studijomis susijusią veiklą išdavimo dienos.
4. Priimtą sprendimą dėl studijų krypties akreditavimo Centras skelbia viešai Teisės aktų registre.
5. Tuo atveju, jeigu aukštoji mokykla vykdo akredituotos krypties, kuriai priklauso teigiamai Centro įvertinta ketinama vykdyti studijų programa, studijas, atskiras akreditavimo sprendimas nepriimamas ir programa akredituojama terminui, kuriam akredituotos tos krypties studijos aukštojoje mokykloje.
6. Dėl ketinamų vykdyti studijų krypčių, kurias teikia filialai, akreditavimo sprendimas nepriimamas.

**IV SKYRIUS**

**APELIACIJŲ NAGRINĖJIMAS**

1. Aukštoji mokykla, nesutikdama su Centro priimtu sprendimu dėl programos įvertinimo, per 20 dienų nuo sprendimo išsiuntimo dienos Centrui gali pateikti argumentuotą apeliaciją dėl programos įvertinimo.
2. Aukštosios mokyklos apeliacija nagrinėjama Studijų apeliacinėje komisijoje (toliau – Apeliacinė komisija), veikiančioje pagal Studijų apeliacinės komisijos nuostatus, patvirtintus Centro direktoriaus įsakymu. Apeliacinės komisijos sprendimas priimamas ne vėliau kaip per 45 dienų nuo apeliacijos pateikimo.
3. Tiek Centro sprendimas, tiek Apeliacinės komisijos sprendimas gali būti skundžiami Lietuvos Respublikos administracinių bylų teisenos įstatymo nustatyta tvarka per vieną mėnesį nuo sprendimo gavimo dienos.

Ketinamų vykdyti studijų programų

vertinimo metodikos

1 priedas

VERTINAMOSIOS SRITYS, RODIKLIAI, ANALIZUOJAMI DUOMENYS IR INFORMACIJA

|  |  |  |
| --- | --- | --- |
| *Vertinamosios sritys* | *Rodikliai* | *Analizuojami duomenys ir informacija* |
| **1. Studijų paskirtis ir studijų rezultatai** | * 1. Studijų tikslų ir studijų rezultatų atitikties šalies (regiono) ūkio ir visuomenės poreikiams, institucijos strategijai, mokslinių tyrimų (taikomųjų mokslinių tyrimų ir eksperimentinės veiklos, meno) inovacijoms įvertinimas. | 1.1.1. Pagrindžiamas programos aktualumas, unikalumas, atitiktis šalies (regiono), ūkio ir visuomenės poreikiams.  1.1.2. Pristatomas programos poreikio susietumas su absolventų karjeros galimybėmis.  1.1.3. Pagrindžiama programos tikslų ir numatomų studijų rezultatų dermė su aukštosios mokyklos misija, veiklos tikslais, ir strategija, tyrimų, taikomosios veiklos ar meno inovacijomis, studijų krypčių aprašuose nurodytais studijų rezultatais.  1.1.4. Pagrindžiamas programų skaičiaus kryptyje racionalumas, programų vystymo kryptyje galimybės (*taikomas tik tuo atveju, jeigu studijų kryptyje, kurioje numatoma vykdyti programą, aukštoji mokykla vykdo ir daugiau programų)*. |
| * 1. Krypties ir pakopos studijų programų atitiktis teisės aktų reikalavimams. | * + 1. Pagrindžiama programos tikslų, numatomų studijų rezultatų ir programos dalykų ir (ar) modulių turinio atitiktis studijų rūšiai, pakopai ir akademiniams ir (ar) profesiniams reikalavimams bei pateikiama programos tikslo (-ų), studijų pakopos studijų rezultatų (žinios, gebėjimai vykdyti tyrimus, specialieji gebėjimai, socialiniai gebėjimai, asmeniniai gebėjimai), numatomų programos studijų rezultatų ir studijų dalykų (modulių) sąsajų lentelė.     2. Pagrindžiama programos sandaros atitiktis teisės aktų reikalavimams ir programos apimties pakankamumas studijų rezultatams pasiekti.     3. Pristatoma programos numatomų studijų rezultatų dermė su programos dalykų studijų rezultatais, studijų metodais ir vertinimo metodais.     4. Pagrindžiama programos pavadinimo, numatomų studijų rezultatų, programos turinio ir suteikiamos kvalifikacijos tarpusavio dermė. |
| **2. Mokslo (meno) ir studijų veiklos sąsajos** | 2.1. Aukštosios mokyklos, aukštosios mokyklos egzilyje, filiale vykdomos mokslo (taikomosios mokslo, meno) veiklos lygio pakankamumo su studijų kryptimi susijusioje mokslo (meno) kryptyje įvertinimas. | * + 1. Pateikiami ir analizuojami Lietuvos mokslo tarybos, Vyriausybės strateginės analizės centro atlikto mokslo (taikomosios mokslo, meno) veiklos vertinimo su studijų kryptimi susijusioje mokslo kryptyje vertinimo rezultatai (*taikomas tik tuo atveju, jeigu studijų kryptyje, kurioje numatoma vykdyti programą, aukštoji mokykla vykdo ir daugiau programų).*     2. Pateikiama informacija apie aukštosios mokyklos vykdomų mokslinių tyrimų (taikomosios mokslo, meno) veiklos susietumą su programa*.*     3. Pateikiami mokslinės (taikomosios mokslo, meno) veiklos planai su studijų kryptimi, kurioje numatoma vykdyti programą, susijusioje mokslo (meno) kryptyje, jų finansinis pagrįstumas. |
| 2.2. Studijų turinio susiejimo su naujausiais mokslo, meno ir technologijų pasiekimais įvertinimas. | 2.2.1. Pagrindžiama programos turinio atitiktis naujausiems mokslo, meno ir technologijų pasiekimams. |
| **3. Studentų priėmimas ir parama** | 3.1. Priėmimo reikalavimų tinkamumo ir taikymo nuoseklumo įvertinimas. | * + 1. Nurodomi priėmimo į programą reikalavimai, papildomų balų skyrimo tvarka, jų viešinimo būdai.     2. Paaiškinama, kokie papildomi reikalavimai (išlyginamosios studijos ir kt.) taikomi asmenims, neturintiems pakankamo pasirengimo krypties studijoms. |
| 3.2. Informacijos apie studijas ir studentų konsultavimo pakankamumo įvertinimas. | 3.2.1. Paaiškinama, kaip priimtieji į studijų programą studentai supažindinami su studijų programa, reikalavimais ir kita studentams aktualia informacija. |
| 3.3. Sąlygų studijuojančiųjų akademiniam judumui užtikrinti įvertinimas. | 3.3.1. Pateikiama informacija apie galimybes studentams dalyvauti judumo programose ir šios informacijos viešinimą. |
| 3.4. Dalinių studijų rezultatų, ankstesnio mokymosi pripažinimo tvarkos įvertinimas. | 3.4.1. Aprašomi neformalaus mokymosi, dalinių studijų rezultatų, ankstesnio mokymosi pripažinimo principai. |
| 3.5. Studentams teikiamos akademinės, finansinės, socialinės ir kitokios paramos pakankamumo ir veiksmingumo įvertinimas. | 3.5.1. Pateikiama informacija apie akademinę, finansinę, socialinę, psichologinę ir kitokią paramą studentams. |
| **4. Studijavimo pasiekimai ir absolventų užimtumas** | 4.1. Vykdomos studentų studijavimo pažangos stebėsenos sistemingumo įvertinimas. | * + 1. Aprašoma, kaip atliekama studentų studijavimo pažangos stebėsena ir stebėsenos rezultatų panaudojimas (periodiškumas, atsakomybės paskirstymas, sklaida, studijų kokybės gerinimas ir kt.). |
| 4.2. Akademinio sąžiningumo, tolerancijos ir nediskriminavimo užtikrinimo įvertinimas. | * + 1. Aprašomi akademinio sąžiningumo, tolerancijos ir nediskriminavimo užtikrinimo principai ir priemonės. |
| 4.3. Studijų metu taikomų studijavimo, pasiekimų vertinimo metodų, skatinančių studentus būti aktyviais studijų proceso dalyviais, įvertinimas. | * + 1. Nurodomi programoje taikomi metodai, skatinantys studentus būti aktyviais studijų proceso dalyviais.     2. Aprašomas studentų savarankiško darbo organizavimas ir vertinimas |
| 4.4. Apeliacijų, skundų dėl studijų proceso teikimo ir nagrinėjimo procedūrų taikymo efektyvumo įvertinimas. | * + 1. Aprašomas apeliacijų, skundų dėl studijų proceso teikimo ir nagrinėjimo procedūrų taikymas. |
| **5. Dėstytojai** | 5.1. Programoje dirbančių dėstytojų pakankamumo studijų vykdymui įvertinimas. | * + 1. Pagrindžiamas dėstytojų skaičiaus pakankamumas numatomiems studijų rezultatams pasiekti.     2. Nurodoma programos studijų krypties dalykus dėstysiančių dėstytojų, dirbsiančių ne mažiau kaip puse etato aukštojoje mokykloje, dalis nuo visų programoje krypties dalykus dėstysiančių dėstytojų. |
| 5.2. Dėstytojų pasirengimo dėstyti užsienio kalba (jeigu vertinama programa numatoma vykdyti užsienio kalba arba vertinama jungtinė studijų programa) įvertinimas. | * + 1. Nurodoma programos krypties dalykus dėstysiančių dėstytojų, mokančių užsienio kalbą ne žemesniu nei B2 lygiu, dalis nuo visų programoje krypties dalykus dėstysiančių dėstytojų.     2. Aprašomos taikomos priemonės dėstytojų užsienio kalbos tobulinimui.     3. Pateikiamos dėstytojų, programoje dėstysiančių užsienio kalba, užsienio kalbos lygį patvirtinančių dokumentų kopijos. |
| 5.3. Dėstytojų kvalifikacijos (mokslinės, didaktinės, profesinės) tinkamumo numatomiems studijų rezultatams pasiekti ir sąlygų kvalifikacijai tobulinti įvertinimas. | * + 1. Pateikiami duomenys, pagrindžiantys personalo sudėties atitikimą teisės aktų reikalavimams bei numatomų dėstytojų sąrašas nurodant kvalifikacinį ir (ar) mokslo laipsnį, užimamas ar numatomas užimti pareigas, numatomą dėstyti dalyką (modulį), mokslinės, meninės veiklos kryptį, profesinės veiklos (praktinio darbo) patirtį metais;     2. Pagrindžiamas programoje dėstysiančių dėstytojų kvalifikacijos tinkamumas numatomiems studijų rezultatams pasiekti.   5.3.2. Aprašomos dėstytojų tobulinimosi tiriamojoje mokslo arba meno, didaktinėje ar profesinėje veikloje sąlygos ir sistemingumas (formali tvarka, finansavimas, kvalifikaciją tobulinusių dėstytojų skaičiai, tobulinimosi sritys, būdai). |
| **6. Studijų materialieji ištekliai** | 6.1. Krypties studijų užsiėmimams, praktikai skirtų patalpų, įrangos ir priemonių pakankamumo ir tinkamumo įvertinimas. | * + 1. Pateikiami duomenys apie programai numatomas naudoti patalpas ir darbo vietų skaičių jose.     2. Analizuojama, ar programai numatomos naudoti priemonės ir įranga, įskaitant kompiuterines programas, pakankama ir tinkama numatomiems studijų rezultatams pasiekti.     3. Pateikiamas studijoms numatomų naudoti patalpų, priemonių ir įrangos pritaikymas specialius poreikius turintiems asmenims.     4. Pateikiami duomenys apie studijų įgyvendinimui numatomą naudoti bazę praktikoms.     5. Pateikiamas studijoms reikalingos infrastruktūros gerinimo planas. |
| 6.2. Sąlygų savarankiškam studentų darbui tinkamumo įvertinimas. | * + 1. Aprašomos studentų savarankiško darbo sąlygos padalinyje (-iuose), kuriame (-iuose) bus vykdoma programa. |
| 6.3. Studijų informacijos išteklių prieinamumo ir pakankamumo įvertinimas. | * + 1. Pateikiamas metodinių išteklių aukštosios mokyklos bibliotekoje, skaityklose skaičius, aktualumas, naujumas, atitikimas vertinamai programai.     2. Aprašoma prieiga prie elektroninių leidinių tinkamų programai. |
| 1. **Studijų vidinis vertinimas, tobulinimas ir viešinimas** | 7.1. Studijų vidinio kokybės užtikrinimo sistemos veiksmingumo įvertinimas. | * + 1. Aprašoma studijų valdymo ir sprendimų priėmimo struktūra, vidinio vertinimo periodiškumas.     2. Pateikiama informacija apie tai, kokie būdai (priemonės) taikomi siekiant užtikrinti kokybišką studijų vykdymą. |
| 7.2. Socialinių dalininkų įtraukimo į studijų vidinį kokybės užtikrinimą veiksmingumo įvertinimas. | * + 1. Pateikiami duomenys apie socialinių dalininkų įtraukimą į programos rengimo, vertinimo ir tobulinimo procesus, socialinių dalininkų indėlį ir grįžtamojo ryšio jiems suteikimą. |
| ~~7.3. Studijų tobulinimo sąsajų su vidinio ir išorinio vertinimo rezultatais įvertinimas~~ |  |
| 7.4. Informacijos apie studijas, jų vertinimo ir tobulinimo procesus ir rezultatus rinkimo, panaudojimo ir viešinimo įvertinimas. | * + 1. Nurodoma, kokia informacija apie studijas (priėmimo reikalavimai, studijų rezultatai, įgyjama kvalifikacija, socialinių dalininkų nuomonė apie kokybę, įsidarbinimo galimybes ir pan.) yra renkama ir viešinama.     2. Aprašoma, kaip surinkta informacija apie studijų vykdymą ir vertinimą yra panaudojama studijoms tobulinti. |